Információszabadság Workshop Újságíróknak
2026-01-22 15:00 - 17:00 (Europe/Budapest)
Az információszabadság fontos eszköz a sajtószabadság biztosításához, a közérdekű adatokhoz való hozzáférés ugyanakkor egyre nehezebbé vált Magyarországon az elmúlt évtizedben.
Az információszabadság mind az Európai Bizottság jogállamiságot értékelő éves jelentéseiben, mind pedig a 2022-ben megindított feltételességi eljárásban külön értékelési részt képez. Az Európai Unió mellett az Európa Tanács tagjai pedig külön egyezményt fogadtak el az átláthatóság növelése érdekében. A ún. Tromso-i Egyezmény nemzeti szintű megfelelésének monitoringja jelenleg is folyamatban van.
Az átláthatósággal 2007-es megalakulása óta foglalkozó és a jogállamiság civil értékelésében, valamint a közérdekű pereskedésben aktív szerepet vállaló K-Monitor Közhasznú Egyesület workshopot szervez újságírók számára. A workshop célja, hogy áttekintsük, mit történt az elmúlt években az információszabadság területén, és hogy azonosítsuk azokat a problémákat, amiket az újságírók a közérdekű adatokhoz való hozzáférés során tapasztalnak. Beszélünk lehetséges megoldásokról és arról is, hogy ha lenne rá politikai szándék, hogyan lehetne javítani a közérdekű adatokhoz való hozzáférést.
Időpont: 2026. január 22., 15.00 – 17.00
Regisztráció: A workshopon való részvételi szándékot a jog@k-monitor.hu címen kérjük jelezni 2026. január 16-ig. A regisztrációkor jelezd, ha van olyan adatigénylés, aminek a kihívásairól vagy sikeréről szívesen beszámolnál a workshopon.
Program:
15.00 – 15.15 Bemutatkozás (Léderer Sándor, a K-Monitor igazgatója)
15.15 – 15.30 Az információszabadság keretrendszere a 2022-es átfogó reform óta (Molnár Noémi Fanni, a K-Monitor ügyvédje)
15.30 – 16.45 Az újságírók szerepe és tapasztalatai közérdekű adatigénylések során (résztvevők tapasztalatainak megosztása és megbeszélése, szabályozási problémák azonosítása megtagadási okonként tárgyalva) (Molnár Noémi Fanni)

Adatkezelés hiánya
Új adat előállítása
Személyes adatok védelme
Döntéselőkészítő adatok
Külpolitikai érdek
Hatósági eljárás iratainak védelme

16.45 – 17.00 Ajánlások és zárás (Léderer Sándor)

Információszabadság Workshop Civileknek
2026-01-27 16:00 - 17:00
A közérdekű adatokhoz hozzáférés fontos eszköz a civilek, helyi önszerveződések munkájában. Az információszabadság mind az Európai Bizottság jogállamiságot értékelő éves jelentéseiben, mind pedig a 2022-ben megindított feltételességi eljárásban külön értékelési részt képez. Az Európai Unió mellett az Európa Tanács tagjai pedig külön egyezményt fogadtak el az átláthatóság növelése érdekében. A ún. Tromso-i Egyezmény nemzeti szintű megfelelésének monitoringja jelenleg is folyamatban van.
Az átláthatósággal 2007-es megalakulása óta foglalkozó és a jogállamiság civil értékelésében aktív szerepet vállaló K-Monitor Közhasznú Egyesület workshopot szervez civilek, helyben aktív polgárok számára. A workshop célja, hogy áttekintsük, mit történt az elmúlt években az információszabadság területén, és hogy azonosítsuk azokat a problémákat, amikkel a civilek, aktív polgárok a közérdekű adatokhoz való hozzáférés során tapasztalnak.
Időpont: 2026. január 27., 16.00 – 17.00
Helyszín: online
Regisztráció: A workshopon való részvételi szándékot a jog@k-monitor.hu címen kérjük jelezni 2026. január 26. 16.00 óráig. A regisztrációkor jelezd, ha van olyan adatigénylés, aminek a kihívásairól vagy sikeréről szívesen beszámolnál a workshopon.

Program:
16.00 – 16.10 Bemutatkozás
16.10 – 16.20 Az információszabadság keretrendszere a 2022-es átfogó reform óta
16.20 –17.00 A civilek és aktív polgárok tapasztalatai közérdekű adatigénylések során (résztvevők tapasztalatainak megosztása és megbeszélése, szabályozási problémák azonosítása)
